text: Flere partier vil have grænsekontrol på vej ud af Danmark
  24 juli 2017 kl. 04.07
  Grænsekontrol på vej ind i Danmark er ikke længere nok for Nye Borgerlige – de foreslår, at passet også skal frem, når man kører ud af Danmark.
  Nye Borgerlige vil afskærme kriminelle østeuropæeres flugtvej ved at indføre grænsekontrol på vej ud af Danmark.
  - Det irriterer mig, at kriminelle bander i store varevogne fuld af tyvekoster kan grine hele vejen ud af landet, fordi der ingen grænsekontrol er på vej ud af Danmark. Det giver ingen mening, siger Jan Køpke Christensen, der er folketings- og regionrådskandidat for Nye Borgerlige i Sydjylllands Storkreds til JyskeVestkysten.
  Forslaget får fuld opbakning fra Dansk Folkeparti. Venstre er heller ikke afvisende, men ser dog gerne, at politiet kommer med en vurdering af effekten ved en sådan grænsekontrol.
  Forslagsstillerne vil finansiere oprustningen af grænsekontrollen ved at skære ned på asyl-området, som Nye Borgerlige mener helt skal skaffes af vejen i Danmark.
  